Държавен вестник, бр. 55, 2016 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  55
съответните замърсяващи вещества (бивши и 
настоящи промишлени площадки, складове за 
пестициди, други земи, в които мониторингът 
на почвите в предходни години е показал пови­
шени концентрации на определени вещества, а 
през последните години не показва замърсяване, 
което е знак, че замърсяването вече е в зоната 
на аерация на водоносния хоризонт и др.);
3. изпълнението на мерки за намаляване на 
черпенето в ПВТ или в райони със значимо 
черпене и/или при всяко черпене, засягащо оп­
ределен рецептор, или във връзка с ограничаване 
на разпространението на установена интрузия 
на солени или замърсени води, при което из­
численията показват, че за възстановяване на 
водното ниво в района на съответния рецептор 
или на интрузията е необходимо по-дълго време.
Чл. 23. (1) За вземането на решение дали е 
допустимо удължаването на срока за постигане 
на целите се изпълняват стъпките, посочени в 
схемата, като:
1. проверката по критерии „техническа осъ­
ществимост“ и „екологични аспекти“ се изпъл­
нява приоритетно и ако отговорите са отрица­
телни, тогава се проверява прекомерността на 
разходите; този приоритет е логичен и помага 
да се избегне мултиплицирането на анализа за 
„прекомерност на разходите“, което може да 
бъде дълъг и скъпоструващ процес, когато това 
на практика е излишно;
2. проверките по тези критерии се отнасят 
само за допълнителни мерки (без основните 
мерки по чл. 156н, ал. 1, т. 1 ЗВ, изисквани от 
законодателството), което означава, че основните 
мерки не могат да бъдат отлагани или отменяни;
3. удълженият срок за няколко водни тела 
не означава отказ от мерки за определен пе­
риод от време, а малко повече време, за да се 
постигне доброто състояние, и ако техническа 
осъществимост се използва като аргумент, то 
трябва да се докаже, че са започнати действия 
за преодоляване на тези технически причини.
(2) Отговорът на всеки от въпросите в схе­
мата по ал. 1 в ПУРБ се подкрепя с писмена 
информация, обосноваваща избора на съответ­
ния отговор.
(3) Стъпките в схемата по ал. 1 могат да се при­
лагат итеративно. Например, когато е технически 
невъзможно да се постигне добро състояние до 
2015 г. (2021 г.), тъй като не съществува техника 
(техническо решение) за това, проверката по 
другите критерии няма да е от значение. Вместо 
това може да се провери и обоснове прилагането 
на по-малко строга цел (чл. 156г ЗВ). От друга 
страна, ако постигането на добро състояние до 
2015 г. (2021 г.) е технически неосъществимо по­
ради технически затруднения, свързани с времето 
за изпълнение на мярката, ще бъде по-подходящо 
да се проучи дали мярката може да се изпълни 
навреме за постигане на добро състояние до 2021 
или 2027 г. с оглед да се реши дали може да се 
приложи удължаване на срока.
(4) Проверката по критериите по ал. 1, т. 1 
включва проучване на мерките, които са необходи­
ми за намаляване/отстраняване на натиска върху 
водното тяло и които ще създадат необходимите 
условия за постигането на добро състояние. 
Чл. 24. (1) При обосноваване на изключение 
за удължаване на срока за постигане на добро 
състояние:
1. в ПУРБ се представя списък на предвиде­
ните мерки за постигането на добро състояние 
в рамките на удължения срок, както и график 
за изпълнението им;